Gaga Radio går i luften på Apple Music

“All we hear is Radio Gaga …” sang Queen i midtfirserne, men Lady Gaga har vendt den om og kaldt sit program for Gaga Radio. Programmet får premiere i aften klokken 20.00 på Apple Music og vil fremover blive sendt hver fredag, oplyses det.

Programmet skal bruges til at skamrose dance-genren, der har inspireret Lady Gaga til sit seneste album, Chromatica. Hun vil, ifølge pressematerielet “tale med de DJ’s, divaer og producere, der har inspireret hende”. Hvert afsnit vil indeholde et eksklusivt DJ-mix fra en af Gagas gæster.

– De sidste par uger har jeg prøvet at finde ud af, hvordan jeg hjemmefra kan gøre gavn i det, jeg ville kalde et enestående globalt fællesskab. Jeg ser det som godhjertet af natur, og det har en helt særlig plads i mit hjerte og i mange andre menneskers, udtrykker Gaga det.

– Så jeg har tænkt over alle de måder, jeg kan bidrage til samfundet og verden på. Jeg er vildt spændt og begejstret for programmet og for at få mulighed for at spille en masse fantastisk musik hver uge …

I det første afsnit får Gaga sig en snak med sin ven BloodPop®, som producerede Chromatica. De taler om, hvordan albummet blev til, og de udfordringer, de stødte på undervejs, herunder depression og manglende selvtillid.

Vil du lyse med, kan du tune ind på Apple Music i aften den 7. august kl. 20.00 dansk tid for at lytte med på det første afsnit af “Gaga Radio” på apple.co/_GagaRadio

Gaga Radio går i luften på Apple Music